
Ίδρυση και οργάνωση Βρεφονηπιακού Σταθμού του 
Υπουργείου Οικονομίας και Οικονομικών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 12 παρ. 2 εδάφιο δ', 15 παρ. 1, 16, 17 
παρ. 1 και 20 του Ν. 2082/1992 «Αναδιοργάνωση της Κοι¬ 
νωνικής Πρόνοιας και καθιέρωση νέων θεσμών Κοινωνι¬ 
κής Προστασίας» (Α’ 158). 

β) Του άρθρου 20του Ν. 2503/1997 «Διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την τοπική αυτοδιοίκηση και άλλες διατάξεις» (Α’ 107). 

γ) Των άρθρων 79 και 84 του Ν. 2683/1999 «Κύρωση του 
Κώδικα Κατάστασης Δημοσίων, Πολιτικών, Διοικητικών 
Υπαλλήλων και Υπαλλήλων Ν. Π.Δ.Δ. και άλλες διατάξεις» 
(ΑΊ9). 

δ) Της παρ. 1 του άρθρου 1 του Π.Δ. 81/2002 «Συγχώ¬ 
νευση των Υπουργείων Εθνικής Οικονομίας και Οικονομι¬ 
κών στο Υπουργείο Οικονομίας και Οικονομικών» (Α'57). 

ε) Του Π.Δ. 50/2001 «Καθορισμός των προσόντων διο¬ 
ρισμού σε θέσεις φορέων του δημόσιου τομέα» (Α'39). 

στ) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (Α’ 137), όπως προστέθηκε με το 
άρθρο 27του Ν. 2081 /1992 «Ρύθμιση του θεσμού των Επι¬ 
μελητηρίων, τροποποίηση διατάξεων του Ν. 1712/1987 


για τον εκσυγχρονισμό των επαγγελματικών οργανώσε¬ 
ων των εμπόρων, βιοτεχνών και λοιπών επαγγελματιών 
και άλλες διατάξεις» (Α’ 154) και τροποποιήθηκε με το άρ¬ 
θρο 1 παράγραφο 2 περίπτωση Α’ του Ν. 2469/1997 «Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις» (Α’ 38). 

2. Την κοινή απόφαση με αριθμό ΔΙΔΚ/Φ. 1/2/2857/ 
31.10.2001 του Πρωθυπουργού και του Υπουργού Εσω¬ 
τερικών, Δημόσιας Διοίκησης και Αποκέντρωσης «Ανάθε¬ 
ση αρμοδιοτήτων στους Υφυπουργούς Εσωτερικών, Δη¬ 
μόσιας Διοίκησης και Αποκέντρωσης» (Β’ 1480). 

3. Την κοινή απόφαση με αριθμό 3418/8.7.2002 του 
Πρωθυπουργού και του Υπουργού Υγείας και Πρόνοιας 
«Ανάθεση αρμοδιοτήτων στους Υφυπουργούς Υγείας και 
Πρόνοιας Έκτωρα Νασιώκα, Ελπίδα Τσουρή και Δημή- 
τριο Θάνο» (Β’ 861) 

4. Το γεγονός ότι, από τις διατάξεις του παρόντος δια¬ 
τάγματος προκαλείται δαπάνη 295.000 Ευρώ, περίπου σε 
βάρος του Κρατικού Προϋπολογισμού για το έτος 2002, 
και ετήσια δαπάνη 192.000 Ευρώ περίπου για κάθε ένα 
από τα επόμενα έτη λειτουργίας του συνιστώμενου με το 
παρόν διάταγμα Βρεφονηπιακού Σταθμού η οποία θα κα¬ 
λύπτεται από τις πιστώσεις εξόδων του Π ροϋπολογισμού 
του Υπουργείου Οικονομίας και Οικονομικών, που θα εγ- 
γράφονται προς τούτο σε αυτόν. 

5. Την 557/2002 γνωμοδότηση του Συμβουλίου της Επι¬ 
κράτειας, μετά από πρόταση του Υπουργού Οικονομίας 
και Οικονομικών και των Υφυπουργών Εσωτερικών, Δη¬ 
μόσιας Διοίκησης και Αποκέντρωσης, και Υγείας και Πρό¬ 
νοιας, αποφασίζουμε: 

ΜΕΡΟΣ ΠΡΩΤΟ 

ΒΡΕΦΟΝΗΠΙΑΚΟΣ ΣΤΑΘΜΟΣ ΥΠΟΥΡΓΕΙΟΥ ΟΙΚΟΝΟ¬ 
ΜΙΑΣ ΚΑΙ ΟΙΚΟΝΟΜΙΚΩΝ 

ΚΕΦΑΛΑΙΟ Α’ 

ΓΕΝΙΚΕΣ ΔΙΑΤΑΞΕΙΣ 

Άρθρο 1 

Σύσταση Βρεφονηπιακού Σταθμού 

Στο Υπουργείο Οικονομίας και Οικονομικών συνιστάται 
Βρεφονηπιακός Σταθμός ως Ειδική Αποκεντρωμένη Υπη¬ 
ρεσία επιπέδου Διεύθυνσης, υπαγόμενη απευθείας στον 































6070 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Υπουργό Οικονομίας και Οικονομικών, που την εποπτεύ¬ 
ει με τη Γενική Διεύθυνση Διοικητικής Υποστήριξης. 

Άρθρο 2 

Αποστολή και αρμοδιότητες του Βρεφονηπιακού 
Σταθμού 

1. Αποστολή του Βρεφονηπιακού Σταθμού είναι η πα¬ 
ροχή της απαραίτητης φροντίδας σε βρέφη και νήπια γο¬ 
νέων, που εργάζονται στο Υπουργείο Οικονομίας και Οι¬ 
κονομικών και στα νομικά πρόσωπα που εποπτεύονται 
από αυτό, την οποία δεν μπορούν να έχουν στο οικογε¬ 
νειακό τους περιβάλλον, λόγω της απασχόλησης των ερ¬ 
γαζομένων γονέων τους στο Υπουργείο Οικονομίας και 
Οικονομικών και στα νομικά πρόσωπα αυτού. 

2. Οι αρμοδιότητες του Βρεφονηπιακού Σταθμού είναι 
οι εξής: 

α) η παροχή ημερήσιας φροντίδας 
β) η φύλαξη και διατροφή 
γ) η δημιουργική απασχόληση 

δ) η διαπαιδαγώγηση και ψυχαγωγία που αρμόζει στην 
ηλικία τους 

ε) η πολύπλευρη νοητική, συναισθηματική, κοινωνική 
και ψυχοσωματική τους ανάπτυξη και 
στ) η προπαρασκευή τους, για τη φυσική τους μετάβα¬ 
ση από την οικογενειακή ζωή στο σχολικό περιβάλλον. 

ΚΕΦΑΛΑΙΟ Β’ 

ΟΡΓΑΝΙΣΜΟΣ ΤΟΥ ΒΡΕΦΟΝΗΠΙΑΚΟΥ ΣΤΑΘΜΟΥ 
Άρθρο 3 

Επωνυμία, έδρα και διάρθρωση 

1. Ο Βρεφονηπιακός Σταθμός έχει τίτλο "Βρεφονηπια¬ 
κός Σταθμός Υπουργείου Οικονομίας και Οικονομικών" 
και έδρα στην περιοχή της Νομαρχιακής Αυτοδιοίκησης 
Αθηνών - Πειραιώς. 

2. Ο Βρεφονηπιακός Σταθμός διαρθρώνεται στα παρα¬ 
κάτω Τμήματα: 

α) Τμήμα Α' - Διοικητικού 
β) Τμήμα Β'- Βρεφών 
γ) Τμήμα Γ - Νηπίων 

3. Οι αρμοδιότητες κάθε Τμήματος του Βρεφονηπιακού 
Σταθμού είναι ανάλογες με τον τίτλο αυτού. 

4. Στα Τμήματα Βρεφών και Νηπίων γίνονται δεκτά παι¬ 
διά των εξής ηλικιών, αντίστοιχα: 

α)Στο Τμήμα Βρεφών, βρέφη ηλικίας από 8 μηνών μέχρι 
2,5 ετών και 

β) Στο Τμήμα Νηπίων, νήπια ηλικίας από 2,5 ετών μέχρι 
την ηλικία εγγραφής τους στο Δημοτικό Σχολείο, κατά τα 
ειδικότερα οριζόμενα στους επιμέρους κανονισμούς. 

5. Το Τμήμα Βρεφών καιτο Τμήμα Νηπίων μπορεί να λει¬ 
τουργεί σε τάξεις, ανάλογα με τον αριθμό των παιδιών 
(βρεφών και νηπίων) που εξυπηρετούνται σ' αυτό. 

Σε κάθε τάξη του Τμήματος Βρεφών αντιστοιχεί ένας 
Βρεφονηπιοκόμος, για την εξυπηρέτηση έως οκτώ (8) 
βρεφών και εφ' όσον υπηρετεί σ' αυτήν και ένας Βοηθός 
Βρεφονηπιοκόμος, έως δώδεκα (12) βρεφών. 

Σε κάθε τάξη του Τμήματος Νηπίων αντιστοιχεί ένας Παι¬ 
δαγωγός - Νηπιαγωγός, για την εξυπηρέτηση έως εικοσι- 
πέντε (25) νηπίων και εφ' όσον υπηρετεί σ' αυτήν και ένας 
Βοηθός Βρεφονηπιοκόμος, έως τριάντα πέντε (35) νηπίων. 


6. Η δυναμικότητα του Βρεφονηπιακού Σταθμού, ως 
προς το ελάχιστο όριο του συνολικού αριθμού των εξυ¬ 
πηρετούμενων παιδιών (βρεφών και νηπίων) για την εύ¬ 
ρυθμη και βιώσιμη λειτουργία του, ορίζεται ως εξής: 

α) Μέχρι 6 βρέφη και 15 νήπια, εφ’ όσον στο Σταθμό λει¬ 
τουργούν Τ μήμα Βρεφών και Τ μήμα Νηπίων. 

β) Μέχρι 10 βρέφη, εφ’ όσον στο Σταθμό λειτουργεί μό¬ 
νο το Τμή μα Βρεφών. 

γ) Μέχρι 15 νήπια, εφ’ όσον στο Σταθμό λειτουργεί μό¬ 
νο Τμήμα Νηπίων. 

Άρθρο 4 

Σύσταση κλάδων προσωπικού, θέσεις και 
προσόντα διορισμού αυτού 

1. Συνιστώνται στο Υπουργείο Οικονομίας και Οικονομι¬ 
κών οι παρακάτω κλάδοι προσωπικού για τις ανάγκες του 
Βρεφονηπιακού Σταθμού αυτού. 

α) Μία (1) θέση ΠΕ Ιατρών-Παιδιάτρων στους βαθμούς 
Δ'-Α'. 

β) Τρεις (3) θέσεις ΠΕ Παιδαγωγών- Νηπιαγωγών στους 
βαθμούς Δ'-Α'. 

γ) Δύο (2) θέσεις ΤΕ Βρεφονηπιοκόμων στους βαθμούς 
Δ'-Α'. 

δ) Δύο (2) θέσεις ΔΕ Βοηθών Βρεφονηπιοκόμων στους 
βαθμούς Δ'-Α'. 

ε) Δύο (2) θέσεις ΔΕ Μαγείρων στους βαθμούς Δ'-Α'. 
Ως προσόντα διορισμού στις θέσεις των παραπάνω 
κλάδων ισχύουν τα κατά περίπτωση προβλεπόμενα από 
το Π.Δ. 50/2001 (Α'39). 

2. Οι θέσεις προσωπικού των συνιστώμενων κλάδωντης 
προηγούμενης παραγράφου μεταφέρονται από υφιστά¬ 
μενες κενές οργανικές θέσεις των παρακάτω κλάδων 
προσωπικού του Υπουργείου Οικονομίας και Οικονομι¬ 
κών, ως εξής: 

α) από τον κλάδο ΤΕ Εφοριακών πέντε (5) θέσεις, βαθ¬ 
μού Δ'-Α' 

β) από τον κλάδο ΔΕ Τελωνειακών τρεις (3) θέσεις, βαθ¬ 
μού Δ'-Α' 

γ) από τον κλάδο ΤΕ Δημοσιονομικών δύο (2) θέσεις, 
βαθμού Δ'-Α' 

3. Στο Βρεφονηπιακό Σταθμό, πέραν των οργανικών θέ¬ 
σεων προσωπικού της παρ. 1 του παρόντος άρθρου, κα- 
τανέμονται και εννέα (9) οργανικές θέσεις από υφιστάμε¬ 
νους κλάδους προσωπικού του Υπουργείου Οικονομίας 
και Οικονομικών, οι οποίες είναι οι εξής, κατά κατηγορία, 
κλάδο, βαθμό και αριθμό, αντίστοιχα: 

α) Μία (1) θέση ΤΕ Εφοριακών, βαθμού Δ'-Α' 
β) Μία (1) θέση ΤΕ Τελωνειακών, βαθμού Δ'- Α' 
γ) Μία (1) θέση ΤΕ Δημοσιονομικών, βαθμού Δ'- Α' 
δ) Μία (1) θέση ΔΕ Προσωπικού Η/Υ ειδικότητας Χειρι¬ 
στών Μέσων Εισαγωγής Στοιχείων, βαθμού Δ'- Α' 
ε) Δύο (2) θέσεις ΔΕ Τεχνικών ειδικότητας Οδηγών Αυ¬ 
τοκινήτων", βαθμού Δ'- Α' 

στ) Δύο (2) θέσεις ΥΕ Προσωπικού Καθαριότητας", βαθ¬ 
μού Ε'- Β' 

ζ) Μία (1) θέση ΥΕ Επιμελητών, βαθμού Ε'- Β'. 

Η θέση ΤΕ Εφοριακώντου προηγουμένου εδαφίου μπο¬ 
ρεί να καλύπτεται και από υπαλλήλους του προσωρινού 
κλάδου ΤΕ3 Διοικητικού - Λογιστικού (ΜΗΚΥΟ). 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


6071 


Άρθρο 5 
Προϊστάμενοι 

Του Βρεφονηπιακού Σταθμού προΐσταται υπάλληλος 
με βαθμό Διευθυντή, του κλάδου ΠΕ Παιδαγωγών - Νη¬ 
πιαγωγών ή ΤΕ Εφοριακών ή ΤΕ Τελωνειακών ή ΤΕ Δημο¬ 
σιονομικών ή του προσωρινού κλάδου ΤΕ3 Διοικητικού - 
Λογιστικού (ΜΗΚΥΟ). 

Των Τμημάτων του Βρεφονηπιακού Σταθμού προΐστα- 
νται υπάλληλοι από τους παρακάτω κλάδους προσωπι¬ 
κού, αντίστοιχα: 

α) του Τμήματος Α' -Διοικητικού προΐσταται υπάλληλος 
με βαθμό Α'του κλάδου ΤΕ Εφοριακών ή ΤΕ Τελωνειακών 
ή ΤΕ Δημοσιονομικών ή του προσωρινού κλάδου ΤΕ3 Δι¬ 
οικητικού - Λογιστικού (ΜΗΚΥΟ). 

β) του Τμήματος Β' -Βρεφών προΐσταται υπάλληλος με 
βαθμό Α' του κλάδου ΤΕ Βρεφονηπιοκόμων και σε περί¬ 
πτωση έλλειψης υπαλλήλου με τις ανωτέρω προϋποθέ¬ 
σεις ή τις προβλεπόμενες στην παρ. 3 του άρθρου 84 του 
Ν. 2683/1999, μπορεί να προΐσταται υπάλληλος με βαθμό 
Α' των κλάδων ΤΕ Εφοριακών ή ΤΕ Τελωνειακών ή ΤΕ Δη¬ 
μοσιονομικών ή του προσωρινού κλάδου ΤΕ3 Διοικητικού 
-Λογιστικού (ΜΗΚΥΟ). 

γ) του Τμήματος Γ -Νηπίων προΐσταται υπάλληλος με 
βαθμό Α' του κλάδου ΠΕ Παιδαγωγών - Νηπιαγωγών και 
σε περίπτωση έλλειψης υπαλλήλου με τις ανωτέρω προ¬ 
ϋποθέσεις ή τις προβλεπόμενες στην παρ. 3 του άρθρου 
84 του Ν. 2683/1999, μπορεί να προΐσταται υπάλληλος με 
βαθμό Α' των κλάδων ΤΕ Εφοριακών ή ΤΕ Τελωνειακών ή 
ΤΕ Δημοσιονομικών ή του προσωρινού κλάδου ΤΕ3 Διοι¬ 
κητικού - Λογιστικού (ΜΗΚΥΟ). 

Άρθρο 6 

Συμμετοχή γονέων στα έξοδα 

1. Με κοινή απόφαση των Υπουργών Οικονομίας και Οι¬ 
κονομικών και Υγείας και Πρόνοιας είναι δυνατόν να κα¬ 
θορίζεται μηνιαία συμμετοχή των γονέων των βρεφών και 
νηπίων στα έξοδα λειτουργίας του Βρεφονηπιακού Σταθ¬ 
μού, κατά τα ειδικότερα καθοριζόμενα στον εσωτερικό 
κανονισμό. 

2. Με όμοιες αποφάσεις είναι δυνατό να αναπροσαρμό¬ 
ζονται τα παραπάνω ποσά. 

Άρθρο 7 

Μεταφορά των παιδιών 

1. Η μεταφορά παιδιών από και προς το Βρεφονηπιακό 
Σταθμό, με μεταφορικό μέσο αυτού, γίνεται ύστερα από 
σχετική συνεννόηση του γονέα κάθε παιδιού με τον Προϊ¬ 
στάμενο του Βρεφονηπιακού Σταθμού του Υπουργείου 
Οικονομίας και Οικονομικών, για τη ρύθμιση των προϋπο¬ 
θέσεων της ασφαλούς μεταφοράς των παιδιών. 

2. Όταν πρόκειται για μεταφορά βρεφών, ο Προϊστάμε¬ 
νος του Βρεφονηπιακού Σταθμού, αναθέτει τη συνοδεία 
αυτών σε υπαλλήλους του Σταθμού, των κλάδων ΤΕ Βρε¬ 
φονηπιοκόμων ή ΔΕ Βοηθών Βρεφονηπιοκόμων, εφ’ όσον 
το επιτρέπουν οι συνθήκες λειτουργίας του σταθμού ή σε 
ιδιώτες ειδικότητας ΤΕ Βρεφονηπιοκόμων ή ΔΕ Βοηθών 
Βρεφονηπιοκόμων. 

3. Το κόστος μεταφοράς των παιδιών (βρεφών και νη¬ 
πίων) μπορεί να καλύπτεται μεπρόσθετη εισφοράτωνγο- 


νέων των παιδιών, η οποία καθορίζεται με απόφαση του 
Υπουργού Οικονομίας και Οικονομικών και είναι ανεξάρ¬ 
τητη από την οικονομική εισφορά αυτών, που προβλέπε- 
ται στο προηγούμενο άρθρο του παρόντος διατάγματος. 

Άρθρο 8 

Εσωτερικός κανονισμός λειτουργίας 

Με κοινή απόφαση των Υπουργών Οικονομίας και Οικο¬ 
νομικών, Εσωτερικών, Δημόσιας Διοίκησης και Αποκέ¬ 
ντρωσης και Υγείας και Πρόνοιας, που δημοσιεύεται στην 
Εφημερίδα της Κυβερνήσεως, καθορίζονται οι αρμοδιό¬ 
τητες και τα καθήκοντα των Προϊσταμένων του Βρεφονη¬ 
πιακού Σταθμού καιτωνΤμημάτωντου, καθώς καιτου λοι¬ 
πού προσωπικού αυτού και ρυθμίζονται τα θέματα κανο¬ 
νισμού εσωτερικής λειτουργίας του Βρεφονηπιακού 
Σταθμού, όπως: 

- Οι προϋποθέσεις και η διαδικασία εισαγωγής των βρε¬ 
φών και νηπίων, 

- οι εξειδικευμένες κοινωνικές παροχές προς τα βρέφη 
και νήπια, 

- η τυχόν οικονομική συμμετοχή των γονέων, 

-τα επί μέρους καθήκοντα του προσωπικού, 

- το ωράριο παροχής φροντίδας του σταθμού σε βρέφη 
και νήπια, 

- η ταμειακή και λογιστική διαδικασία, 

-τα αναγκαία βιβλία και κάθε άλλη σχετική λεπτομέρεια, 
που είναι αναγκαία για την εύρυθμη λειτουργία του σταθ¬ 
μού, 

- ο αριθμός των τάξεων με τις οποίες λειτουργεί κάθε 
Τμήμα. 

Άρθρο 9 

Εποπτεία και έλεγχος λειτουργίας 

Οι Βρεφονηπιακός Σταθμός υπάγεται ως προς τα θέμα¬ 
τα του άρθρου 20 του Ν. 2082/1992 (επιστημονικής λει¬ 
τουργίας και τήρησης των κειμένων διατάξεων), στην 
εποπτεία και στον έλεγχο του Υπουργού Υγείας και Πρό¬ 
νοιας, σύμφωνα με τις ισχύουσες κάθε φορά σχετικές 
διατάξεις. 

Άρθρο 10 
Τελικές διατάξεις 

1. Οι οργανικές θέσεις βαθμώνΔ'-Α'του κλάδου ΠΕ Παι¬ 
δαγωγών - Νηπιαγωγών αυξάνονται ανάλογα με τον αριθ¬ 
μό των τάξεων και την αύξηση των νηπίων που φιλοξε¬ 
νούνται σ' αυτές, ήτοι μία (1) οργανική θέση ανά εικοσι- 
πέντε (25) επιπλέον νήπια, κατά τα οριζόμενα στην παρ. 5 
του άρθρου 3 του παρόντος. Η αύξηση γίνεται με μετα¬ 
φορά αντίστοιχων οργανικών θέσεων από άλλους υφι¬ 
στάμενους κλάδους του Υπουργείου Οικονομίας και Οι¬ 
κονομικών, κατά τις διατάξεις της παρ. 2 του άρθρου 20 
του Ν. 2469/1997 (Α'38). 

2. Οι οργανικές θέσεις βαθμών Δ'-Α' του κλάδου ΤΕ 
Βρεφονηπιοκόμων αυξάνονται ανάλογα με τον αριθμό 
των τάξεων και την αύξηση των βρεφών που φιλοξενού¬ 
νται σ' αυτές, ήτοι μία (1) οργανική θέση ανά οκτώ (8) επι¬ 
πλέον βρέφη, κατάτα οριζόμενα στηνπαρ. 5του άρθρου 
3 του παρόντος. Η αύξηση γίνεται με μεταφορά αντί¬ 
στοιχων οργανικών θέσεων από άλλους υφιστάμενους 

κλάδους του Υπουργείου Οικονομίας και Οικονομικών, 
κατάτιςδιατάξειςτηςπαρ. 2του άρθρου 20του Ν. 2469/ 
1997 (Α'38). 

3. Οι οργανικές θέσεις βαθμών Δ'-Α' του κλάδου ΔΕ 
Βοηθών Βρεφονηπιοκόμων αυξάνονται ανάλογα με τον 
αριθμό των τάξεων και την αύξηση των βρεφών και νη¬ 
πίων, που φιλοξενούνται σ' αυτές, ως εξής: 

α) Για το Τμήμα Β' - Βρεφών: 

Μία (1) οργανική θέση Βοηθού Βρεφονηπιοκόμου ανά 
τέσσερα (4) επιπλέον βρέφη κατά τάξη, σύμφωνα με τα 
οριζόμενα στην παρ. 5 του άρθρου 3 του παρόντος. 

β) Γιατο Τμήμα Γ' - Νηπίων: 

Μία (1) οργανική θέση Βοηθού Βρεφονηπιοκόμου ανά 
δέκα (10) επιπλέον νήπια κατά τάξη, σύμφωνα μετά ορι¬ 
ζόμενα στην παρ. 5 του άρθρου 3 του παρόντος. 

Η αύξηση γίνεται με μεταφορά αντίστοιχων οργανικών 
θέσεων από άλλους υφιστάμενους κλάδους του Υπουρ¬ 
γείου Οικονομίας και Οικονομικών, κατά τις διατάξεις της 
παρ. 2του άρθρου 20του Ν. 2469/1997 (Α'38). 

4. Στις προβλεπόμενες θέσεις προσωπικού του Υπουρ¬ 
γείου Οικονομίας και Οικονομικών με βαθμό Διευθυντή 
συνιστάται μία θέση εκτός βαθμολογικής κλίμακας των 
κλάδων ΠΕ Παιδαγωγών-Νηπιαγωγώνή ΤΕ Εφοριακών ή 
ΤΕ Τελωνειακών ή ΤΕ Δημοσιονομικών ή του προσωρινού 
κλάδου ΤΕ3 Διοικητικού - Λογιστικού (ΜΗΚΥΟ) για την κά¬ 
λυψη της θέσης προϊστάμενου του Βρεφονηπιακού Σταθ¬ 
μού, μειωμένης αντίστοιχα κατά μία θέση των ενιαίων 
βαθμώνΔ'-Α'του κλάδου ΠΕ Παιδαγωγών-Νηπιαγωγώνή 
ΤΕ Εφοριακών ή ΤΕ Τελωνειακών ή ΤΕ Δημοσιονομικών ή 
του προσωρινού κλάδου ΤΕ3 Διοικητικού - Λογιστικού 
(ΜΗΚΥΟ), από τον οποίο επιλέγεται κάθε φορά ο προϊ¬ 
στάμενος του Βρεφονηπιακού Σταθμού. 

ΜΕΡΟΣ ΔΕΥΤΕΡΟ 
Άρθρο 11 
Έναρξη ισχύος 

Ο χρόνος έναρξης λειτουργίας του Βρεφονηπιακού 
Σταθμού του Υπουργείου Οικονομίας και Οικονομικών, 
ορίζεται με απόφαση του Υπουργού Οικονομίας και Οικο¬ 
νομικών, που δημοσιεύεται στην Εφημερίδα της Κυβερ- 
νήσεως και η οποία εκδίδεται κατ’ εξουσιοδότηση των 
διατάξεων της παραγράφου 3 του άρθρου 19 του Ν. 
2443/1996 (Α'265). 

Η λειτουργία του Βρεφονηπιακού Σταθμού γίνεται 
ύστερα από σχετική άδεια του οικείου Νομάρχη, που εκ- 
δίδεται σύμφωνα με τις ισχύουσες διατάξεις. 

Στον Υπουργό Οικονομίας και Οικονομικών αναθέτου¬ 
με τη δημοσίευση και εκτέλεση του παρόντος διατάγμα¬ 
τος. 

Αθήνα, 29 Νοεμβρίου 2002 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Ν. ΧΡΙΣΤΟΔΟΥΛΑΚΗΣ ΣΤΑΥΡΟΣ ΜΠΕΝΟΣ 

ΥΦΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

ΔΗΜΗΤΡΙΟΣ ΘΑΝΟΣ 


ΑΠΟΦΑΣΕΙΣ 

( 2 ) 

Έγκριση ίδρυσης Γ ραφείου Αντιπροσωπείας της ΑΛΦΑ 
ΤΡΑΠΕ Ζ ΑΣ ΑΈ. στη ΝέαΥόρκητων Η.Π.Α. 

(Συνεδρίαση 138/5.11.2002, θέμα 1) 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) το άρθρο 12, παράγρ. 1, του Ν. 2076/92, όπως ισχύ¬ 
ει, περί εγκατάστασης σε τρίτες χώρες πιστωτικών ιδρυ¬ 
μάτων με έδρα στην Ελλάδα, 

β) τα από 11.10.2002 και 31.10.2002 (ΑΠ 27058, 27139) 
έγγραφα της ΑΛΦΑ ΤΡΑΠ ΕΖΑΣ Α. Ε., με τα οποία ζητεί την 
έγκριση για την ίδρυση Γ ραφείου Αντιπροσωπείας στη 
Νέα Υόρκητων Η.Π.Α., 

γ) την από 1.11.2002 (ΑΠ 27146) σχετική εισήγηση της 
Διεύθυνσης Γενικής Επιθεώρησης Τραπεζών της Τράπε¬ 
ζας της Ελλάδος, αποφάσισε: 

να εγκρίνει την ίδρυση από την ΑΛΦΑ ΤΡΑΠΕΖΑ ΑΈ. 
Γ ραφείου Αντιπροσωπείας στη Νέα Υόρκη των Ηνωμένων 
Πολιτειών της Αμερικής, με τους ακόλουθους όρους και 
προϋποθέσεις: 

α) το Γ ραφείο Αντιπροσωπείας επιτρέπεται να ασκεί τις 
ακόλουθες εργασίες: 

- Προώθηση δανείων ποσών άνω των ίΐδϋ 250.000 και 
σχετιζόμενες με αυτά συγκέντρωση πληροφοριών πιστο- 
ληπτικής ικανότητας, εκτιμήσεις ακίνητης περιουσίας κα¬ 
θώς και προετοιμασία των αιτήσεων για παροχή δανείου 
συμπεριλαμβανομένης σχετικής εισήγησης για ενέργεια. 

- Προσέλκυση αγοραστών δανείων της τράπεζας κα¬ 
θώς και αντισυμβαλλομένωνγια την εξυπηρέτηση των δα¬ 
νείων της τράπεζας. 

- Προώθηση άλλων προϊόντων - υπηρεσιών που προ- 
σφέρονται από την τράπεζα εκτός από καταθέσεις και γε¬ 
νικότερα καταθετικά προϊόντα. 

- Διενέργεια ερευνών. 

- Διαμεσολάβηση (Ιίαίεοπ) μεταξύ της τράπεζας και των 
πελατών και ανταποκριτών της. 

- Αναζήτηση εταίρων για την παροχή κοινοπρακτικών 
δανείων. 

β) η ΑΛΦΑ ΤΡΑΠΕΖΑ ΑΈ. θα κοινοποιήσει στην Τράπε¬ 
ζα της Ελλάδος την έγκριση των εποπτικών αρχών της 
Πολιτείας της Νέας Υόρκης για τη λειτουργία του Γ ρα¬ 
φείου Αντιπροσωπείας. 

γ) Μέσα σε δεκαπέντε (15) ημέρες απάτην έναρξη λει¬ 
τουργίας του ανωτέρω Γ ραφείου, η τράπεζα θα την αναγ¬ 
γείλει στην Τράπεζα της Ελλάδος (Δ/νση Νομισματικής 
Πολιτικής και Τραπεζικών Εργασιών) προσδιορίζοντας 
την ακριβή ταχυδρομική διεύθυνση του τόπου εγκατά¬ 
στασής του καθώς και την ταυτότητα των προσώπων που 
θα είναι υπεύθυνα για τη λειτουργία του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη Ο Γραμματέας 
Αθήνα, 29 Νοεμβρίου 2002 

Ακριβές αντίγραφο 
Ο Τμηματάρχης 
Σ. ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




